NKS Oslo fylke

Vinterstrikk annenhver onsdag i Blindern og Vinderen sanitetsforening, neste gang 28. januar!
2026-01-28 17:30 - 19:30 (Europe/Oslo) | Villa Ly, Tennisveien 2G, Tennisveien 2 G, Oslo, 0777, Norway
Strikk og skravl i Blindern og Vinderen sanitetsforening inviterer til vinterens hyggeligste strikketreff på Slemdal. Vi serverer kaffe, te og vafler. Ta med egne prosjekter eller bli med på å strikke lapper til Ull og omtanke. Vi møtes annenhver onsdag.
Sted: Villa Ly, Tennisveien 2G, 0777 Oslo
Klokkeslett: 17.30 – 19.30
GRATIS DELTAKELSE!
Vi hjelper deg i gang om du er ny i strikkingens verden. Alle aldere er hjertelig velkommen!
Treffdatoer i vinter:
28. januar
11. februar
25. februar
14. mars
15. mars

Bli med på fastelavnsbinding i Blindern og Vinderen sanitetsforening fra 27. januar - 11. februar.
2026-01-29 11:00 - 16:00 | Villa Ly, Tennisveien 2G, Tennisveien 2 G, Oslo, 0777, Norway
Fra 27. januar og frem til 11. februar binder vi fastelavnsris i Villa Ly. NB! Tirsdag 3. februar sitter vi på Vinderen-torvet og binder, hygger og selger fra kl 14.00 til kl 17.00.
Send oss gjerne en sms om tidspunkt som kan passe å bidra så vi kan forberede oss på hvor mange vi blir.

Dato
Ukedag
Klokkeslett
Sted
Kontaktperson/info

27.01
Tirsdag
11-16
Villa Ly
Turid og Anita

28.01
Onsdag
16-19:30
Villa Ly
Strikkeklubben v/Margrethe

29.01
Torsdag
11-16
Villa Ly
Turid og Anita

02.02
Mandag
11-17
Villa Ly
Turid og Anita/utkjøring av ris

03.02
Tirsdag
14-17
Vinderen
Anita

04.02
Onsdag
11-15
Villa Ly
Turid

05.02
Torsdag
11-15
Villa Ly
Turid og Anita

10.02
Tirsdag
11-15
Villa Ly
Turid

11.02
Onsdag
11-17
Villa Ly
Turid og Anita (Sjekk om nødvendig)

12.02
Torsdag
13-17
Vinderen
Anita m. flere?/Salg av risene

13.02
Fredag
13-17
Vinderen
Anita m. flere?/ Salg av risene

15.02
Søndag

Fastelavnssøndag

Kontaktpersoner:
Turid Gregersen     Mob: 95921010
Anita A. Hoff        Mob: 91853398

Støtt forskning på kvinnehelse: Groruddalen sanitetsforening lager og selger fastelavnsris, 31. januar og 1. februar
2026-01-31 10:00 - 16:00 | Grorudhuset, Grorudhuset, Martin Skatvedts vei 1, Oslo, 0950, Norway
FASTELAVNSRIS – støtt forskning på kvinnehelse. Groruddalen sanitetsforening lager og selger fastelavnsris!

Vi møtes på Grorudhuset 31. januar og 1. februar kl 10-16. Her skal vi binde 500 ris og håper mange har lyst og anledning til å hjelpe til. Inntekten går til forskning på kvinnehelse.

Meld deg på til: Liv.aass.frank@gmail.com

Vi byr på hyggelig selskap, kaffe og litt å bite i

Velkommen!

Fastelavnsverksted 3. februar arrangert av Oslo sanitetsforening
2026-02-03 12:00 - 14:00 | Solskinnsveien 12, 0376 Oslo, Solskinnsveien 12
Oslo sanitetsforening arrangerer fastelavnsverksted, tirsdag 3. februar kl. 12:00-14:00 i Solskinnsveien 12
Oslo Sanitetsforening arrangerer hvert år et fastelavnsverksted der fjær og kvister forvandles til fargerike fastelavnsris. Dette er en fantastisk mulighet til å delta i en hyggelig og meningsfull tradisjon. Verkstedet er åpent for alle, og det er spesielt engasjerende for barn! Opplæring vil bli gitt, og vi serverer kaffe og te.
I år det 80 år siden Sanitetskvinnene første gang bandt de fargerike fastelavnsrisene og solgte dem til inntekt for gode formål. I år går inntekten til forskning på yngre kvinners helse.
Påmelding 3. februar: https://pameldinger.no/e/s160e3
Foto: Monica Jenssen

Kløvertur om St. Josephsøstrene 3. februar kl 18.00 - Grefsen, Kjelsås og omegn sanitetsforening
2026-02-03 18:00 | Nordhagaveien 11, Nordhagaveien 11, Oslo, 0491, Norway
Grefsen, Kjelsås og omegn sanitetsforening inviterer til Kløvertur 3. februar.
Vi møtes vi utenfor «Den gamle brannstasjonen» i Nordhagaveien 1 kl 18.00, og går bortover Brannvaktveien med stopp hos St. Josephsøstrene. Her får vi høre mer om hva St. Josephsøstrene er, hvordan hverdagen deres er og hvordan de kom til Kjelsås. Vi fortsetter til Sverre Enevolds plass eller Jupitern, og avslutter som vanlig med kaffe mm.
TA MED KOPP!
Turen er for alle. Velkommen!
Turen er et samarbeid mellom Kjelsås idrettslag, historielagene på Grefsen/Kjelsås/Nydalen og Tåsen/Nordberg/Ullevål og Grefsen og Kjelsås sanitetsforening.

Språkvenn - møtested for å lære seg norsk, hver tirsdag - neste gang 3. februar - arrangert av Oslo sanitetsforening
2026-02-03 19:00 - 21:00 | Solskinnsveien 12, Solskinnsveien 12
Oslo sanitetsforening arrangerer SPRÅKVENN hver tirsdag!
Tirsdager kl. 19:00-21:00 t.o.m. 2.juni (Ikke påskeuka eller røde dager)
Sted: I Solskinnsveien 12
Språkvenn er et trivelig møtested for alle som ønsker å forbedre norskkunnskapene sine. Her får deltagerne muligheten til å snakke mest mulig, lære nye ord, og øve på uttale i en avslappet og støttende atmosfære. Vi leser tekster sammen, trener på grammatikk, og har mye samtale med mye latter og god stemning.
Tilbudet er gratis og åpent for minoritetsspråklige som ønsker å lære seg norsk. Deltakerne bør kunne litt norsk, siden vi prøver å snakke norsk hele tiden.
Språkvenn krever ingen påmelding, det er bare å møte opp. I Solskinnsveien er både menn og kvinner velkomne.
Les mer her: https://osf.no/tilbud-og-aktiviteter/sprakvenn
Foto: Monica Jenssen

Årsmøte i Høybråten sanitetsforening 4. februar
2026-02-04 18:00 | Bergtunveien 7 b, Oslo, 1087, Norway
Høybråten sanitetsforening avholder årsmøte for medlemmer 4. februar kl. 18.00 Bergtunveien 7 b i «Vårt hus». Servering og lotteri – ta med gevinst!
Innkalling er sendt til alle medlemmer. Frist for innsending av forslag til årsmøtet er 19. januar.

Fastelavnsbinding i Gamle Oslo sanitetsforening 5. februar - vi pynter ris med fjær
2026-02-05 14:00 - 17:00 | Interkulturelt Museum, Tøyenbekken 5, Oslo, 0188, Norway
Gamle Oslo sanitetsforening binder fastelavnsris med fjær 5. februar kl 14.00 – 19.00
Kom når du kan, og bli så lenge du kan og vil!
Vi setter sammen til langbord i kafeen og legger alle fjærene utover.
Vi binder ris fra kl.14 til vi er ferdige. Kom en time eller flere. Det blir kaffe, te og snacks, kan ikke love fastelavnsboller:)
Sanitetsforeningen har i 80 år bundet og solgt fastelavnsris. Inntektene fra fastelavnsris salget går til å bedre kvinners helse og til forskning på kvinnehelse. Vi i Gamle Oslo sanitetsforening har hittil gitt alt av inntekt fra fastelavnsrissalg til kvinnehelseforskning. Du kan lese mer om NKS og fastelavnsris her.
I fjor fikk vi lov til å selge ris på Oslo City, og det skal vi i år også, men vi må pynte dem først. Derfor må du ta deg en tur!
Facebook-event
Velkommen!

Salg av fastelavnsris lørdag 7. februar på Oslo City, arrangert av Gamle Oslo Sanitetsforening
2026-02-07 11:00 - 16:00 | Oslo City, Stenersgate 1, Oslo, 0050, Norway
Salg av fastelavnsris lørdag 7. februar kl 11.00 – 16.00 på Oslo City
Gamle Oslo sanitetsforening selger fastelavnsris lørdag 7.februar i Oslos storstue, Oslo City, til vi ikke har flere!
I fjor stod vi rett ved rulletrappen og var veldig synlige.
Det var mange glade folk som ønsket støtte kvinnehelseforskning, og andre som var nysgjerrige og aldri hadde sett slike buketter før.
Vi var enige at det var særs vellykket, og ser frem til å kunne være der i år også.
Bli med! Mye mer gøy å gjøre det sammen!
Se Facebook-event.
Vi møtes på Interkulturelt Museum kl.11 og bærer risene med oss til Oslo City.
Bli med det du har mulighet til 11-13, 12:30-14:30, 14-16

Vil du bli bedre i norsk? Do you want to improve your Norwegian? Språkkafe hver mandag i Grefsen og Kjelsås sanitetsforening
2026-02-09 17:00 - 19:00 | Deichman Torshov, Sandaker senter, Deichman Torshov, Sandakerveien 59, 0477 Oslo, Oslo, 0477, Norway
Vil du bli bedre i norsk? Do you want to improve your Norwegian? Språkkafe hver mandag på Deichman Torshov!
Øv deg på å snakke norsk sammen med frivillige fra Grefsen, Kjelsås og omegn Sanitetsforening. Språkkafeen er åpen for alle som ønsker å praktisere norsk og treffe hyggelige folk over en kopp kaffe eller te og enkel servering.
Gratis, og ingen registrering.
Practice your Norwegian alongside volunteers from the Grefsen, Kjelsås og omegn Sanitetsforening. The language café is open to everyone who wish to improve their Norwegian and meet nice people over a cup of coffee or tea.
The language cafè is free and there is no need to register in advance.
Språkkafeen på Deichman Torshov er hver mandag 17.00-19.00. / The language café at Deichman Torshov takes place every Monday at 17:00-19:00.
Velkommen! Welcome!

"Strikk og skravl" 13. februar i Høybråten sanitetsforening
2026-02-13 19:00 | Bergtunveien 7 b, Oslo, 1087, Norway
Høybråten sanitetsforening arrangerer «Strikk og skravl», 13. februar kl 19.00 i «Huset vårt», Bergtunveien 7 b.
Kom med eller uten håndarbeid – åpent for alle. Vi holder kaffe og noe snacks. Ta med egen drikke utover dette – vi lar skravla gå – har du en liten gevinst til ett lite lotteri er det flott! Bergtunveien 7 b.

Fastelavnsris - her er utsalgsstedene i Oslo! Kampanjen avsluttes 15. februar!
2026-02-15 09:00 - 17:00 | Oslo, Oslo, 0028, Norway
Kjøp fastelavnsris, inntektene går til kvinnehelseforskning, i år med fokus på yngre kvinners helse.
HER ER UTSALGSSTEDENE – OPPDATERT PER 8. FEBRUAR!
Salget av fastelavnsris har bidratt til ny kunnskap, bygget forskningsmiljøer og gjort at forskning tas videre og brukes i praksis.
I år har sanitetskvinner og frivillige i Oslo bundet 6.100 fastelavnsris. Og de neste ukene vil de ni lokalforeningene selge fastelavnsris over hele byen. Over finner du oversikt over hvor og når. Løp og kjøp for å bidra til dette viktige arbeidet!
Kampanjen avsluttes 15. februar.
Les mer her.

Fastelavnssøndag 15. februar på Interkulturelt museum, arrangert av Gamle Oslo sanitetsforening
2026-02-15 11:00 - 16:00 | Interkulturelt Museum, Tøyenbekken 5, Oslo, 0188, Norway
Fastelavnssøndag 15. februar kl 11.00 – 16.00 på Interkulturelt museum.
Siden Gamle Oslo sanitetsforenings begynnelse har vi vært med å lage fastelavnssøndag på Interkulturelt museum.
Se https://www.oslomuseum.no/arkiv/gjentakende-arrangementer/fastelavn/
Mange lokale barnefamilier, besteforeldre, tanter og onkler tar med seg barn og unge til museet denne dagen til en skikkelig koselig søndag. Kafeen har deilige fastelavnsboller og Sanitetsforeningen stiller med ris og fjær, og barna får lage sine egne ris.
Vi trenger 5-8 frivillige fordelt utover søndagen. Super anledning bli kjent med andre GOS’ere, møte andre fra nabolaget og ta del i en fin tradisjon. Du kan og gjerne komme med eget barn, tantebarn eller barnebarn. Erfarne medlemmer viser vei.
Hva: Fastelavnssøndag på museet, binding – aktivitet: vi viser barna hvordan, barna lager egne ris med fjær!
Se https://www.oslomuseum.no/arkiv/gjentakende-arrangementer/fastelavn/

Fastelavns- og søndagskafe 15. februar i Høybråten sanitetsforening
2026-02-15 13:00 - 15:00 | Bergtunveien 7 b, Oslo, 1087, Norway
Høybråten sanitetsforening inviterer til Fastelavns- og søndagskafe 15. februar kl 13.00 – 15.00.
Vi selger kaffe, boller med krem og fastelavnsris (hvis vi har igjen 😀) Store og små er velkomne til Huset Vårt i Bergtunveien 7 b, Oslo.

Multimediafilm om kortreist ferie fra Lindesnes til Rondane 17. februar - Blindern og Vinderen sanitetsforening
2026-02-17 18:00 | Villa Ly, Tennisveien 2G, Tennisveien 2 G, Oslo, 0777, Norway
Blindern og Vinderen sanitetsforening inviterer til visning av multimediafilm om kortreist ferie fra Lindesnes til Rondane
Når: Tirsdag 17. februar kl 18
Sted: Villa Ly i Tennisveien 2G
Det blir det ikke temamøte om beredskap som annonsert før jul, men en multimediafilm om kortreist ferie fra Lindesnes til Rondane, fremført av naturfotograf Svein Holo. Det blir et «feelgoodmøte» med litt å bite i.
Kr 50 for medlemmer og kr 100 for ikke medlemmer. Vipps #12753.

Kløvertur fra Bygdøy til Skøyen - 22. februar, arrangert av Oslo sanitetsforening
2026-02-22 12:00 - 14:00 | Huk bussholdeplass, Oslo, 0287, Norway
Kløvertur fra Bygdøy til Skøyen, søndag 22. februar kl 12.00 – 14.00
Bli med på en hyggelig tur gjennom naturskjønne Bygdøy! Vi går fra Huk til Skøyen langs fine turveier, omgitt av vakker natur og frisk luft. Dette er en enkel og sosial tur som passer for alle.
Praktisk informasjon:
– Møtested: Huk bussholdeplass klokka 12. Buss 30
– Varighet: Ca. 2 timer
– Vanskelighetsgrad: Enkel ☘️
– Ta med matpakke og drikke, så tar vi en liten pause underveis.
– Brodder eller piggsko kan bli nødvendig.
For å melde deg på, vennligst send en SMS til turleder Tona på nummer 951 30 504.
Velkommen fra Oslo sanitetsforening

Årsmøte 25. februar i Grefsen, Kjelsås og omegn sanitetsforening
2026-02-25 18:00 | Storstua, Grefsentunet 2, Grefsentunet 2, Oslo, 0488, Norway
Årsmøte Grefsen, Kjelsås og omegn sanitetsforening, 25. februar 2026
Det er årsmøte i Grefsen, Kjelsås og omegn sanitetsforening onsdag 25. februar kl 1800 i Storstua på Grefsentunet 2.
Etter avholdt årsmøte vil vi få vite mer om dette:
Hvor mange gater er Karl Johan? Hvem er Christian Schous vei oppkalt etter, og hvor lang tid tok det egentlig før Grefsenveien ble ferdig? Hvorfor i all verden fikk offiserer som nekta å sverge troskap til Kongen og reiste ut og kjempa for andre land, store gater oppkalt etter seg på Grünerløkka?
Dette, og mye annet som du ikke visste at du lurte på, får du svar på når verdens eneste gatebildetekstforfatter kommer og snakker om gater og veier og sånn.
Stein Erik Kirkebøen skal bevise at det er mer gøyalt med og om gatene våre enn du aner!
Vel møtt!

Årsmøte og påfølgende bokklubb 25. februar i Gamle Oslo sanitetsforening
2026-02-25 18:00 - 20:30 | Interkulturelt Museum, Tøyenbekken 5, Oslo, 0188, Norway
Årsmøte i Gamle Oslo sanitetsforening med bokklubb sesong 5, onsdag 25. februar kl 18.00
Innkalling og dagsorden vil bli sendt ut i egen epost, og sakspapirer vil bli sendt ut en uke før møtet. Møtet er åpent for alle medlemmer og interesserte. Kun GOS medlemmer har stemmerett. Har du innspill du ønsker skal tas opp, send oss innen 11. februar på e-post: gamleoslo.nks@gmail.com
På årsmøtet skal vi gå gjennom året som har vært, og ha valg. Vi trenger gjerne to nye styremedlemmer og også en ny delegat fra Gamle Oslo som kan være med i styret til Omsorg og beredskaps gruppen. Kan dette være deg? Ingen forkunnskaper nødvendig for vervene, opplæring vil bli gitt. Det viktigste er interesse for sanitetsforeningen, kanskje er det en aktivitet du brenner for eller ønsker å engasjere deg i, eller rett og slett bare er nysgjerrig? Si fra!
Ønsker du være vår delegat i Oslo Beredskapsgruppe (OBG) holder det med interesse for beredskap, og at vi som sanitetsforeninger er en del av Oslos beredskap når det gjelder! Opplæring og kursing i OBG vil bli gitt.
Når: onsdag 25.februar kl 18.00 – 19.00 (årsmøte), og kl 19.00 – 20.30 Bokklubb
Hvor: Interkulturelt museum, Tøyenbekken 5, Grønland
Se også Facebook-event.
Årsmøtet starter kl.18:00 Dørene åpner kl.17:30. Kaffe, te, enkel servering.
Etter gjennomgangen av det formelle i årsmøte tar vi en rask pause, og så er alle invitert til å delta i vår feministiske bokklubb kl.19-20:30
Gamle Oslo N.K.S. Bokklubb | Facebook

Kløvertur om Grefsen og osteprodusenten Synnøve Finden, 3. mars kl 18.00 - Grefsen, Kjelsås og omegn sanitetsforening
2026-03-03 18:00 | Den gamle brannstasjonen, Nordhagaveien 1, Nordhagaveien 1, Oslo, 0491, Norway
Grefsen, Kjelsås og omegn sanitetsforening inviterer til Kløvertur 3. mars.
Hva har Grefsen brannstasjon og Synnøve Finden med hverandre å gjøre? Jo, begge holdt til på Grefsen. Osloguide Linda Grey kommer og forteller historien om osteprodusenten som klarte seg i konkurranse med Tine. Turen går forbi steder hvor hun holdt til. Vi serverer kaffe og saft.
Oppmøte: Den gamle brannstasjonen i Nordhagaveien 1.
TA MED KOPP!
Turen er for alle. Velkommen!
Turen er et samarbeid mellom Kjelsås idrettslag, historielagene på Grefsen/Kjelsås/Nydalen og Tåsen/Nordberg/Ullevål og Grefsen og Kjelsås sanitetsforening.

Åpent møte 4. mars kl 19.00 på Høybråten: Knut Kraft forteller og viser dyrebilder fra nærområdet
2026-03-04 19:00 | Bergtunveien 7 b, Oslo, 1087, Norway
Høybråten Sanitetsforening arrangerer åpent månedsmøte onsdag 4.mars kl. 19.00 med Knut Kraft som forteller og viser dyrebilder fra nærområdet.
Kaffe og kake – ta med gevinst.
Velkommen til «Huset Vårt» i Bergtunveien 7 b på Høybråten.

Sanitetskvinnene går i 8.mars-tog - Oslo
2026-03-08 14:30 - 17:00 | Youngs, Youngsgate 3, Youngsgate 3, Oslo, 0181, Norway
Sanitetskvinnene Oslo fylke og lokalforeningene går i 8.-marstoget kl 16.00. Møt opp kl 14.30 på Youngs!
Sanitetskvinnene i Oslo går i 8. mars-toget på Youngstorget kl 16.00 med følgende paroler:

Bedre barselomsorg er god folkehelse
Ta kroppen vår på alvor – mer penger til kvinnehelseforskning!

Bli med, og ta med en venninne, datter, søster, nabo eller kollega.
Vi møtes på Youngs, på Youngstorget kl 14.30, og har med plakater og bannere.

Årsmøte 19. mars kl 18.00 i Blindern og Vinderen sanitetsforening
2026-03-19 18:00 | Villa Ly, Tennisveien 2G, Tennisveien 2 G, Oslo, 0777, Norway
Blindern og Vinderen arrangerer årsmøte torsdag 19.mars kl. 18.00 i Villa Ly, Tennisveien 2G på Slemdal.

"Strikk og Skravl" i Høybråten sanitetsforening 20. mars kl. 19.00
2026-03-20 19:00 | Bergtunveien 7 b, Oslo, 1087, Norway
Høybråten sanitetsforening inviterer til «Strikk og Skravl», fredag 20. mars kl 19.00 i Bergtunveien 7 b.
Kom med eller uten håndarbeid – åpent for alle. Vi holder kaffe og noe snacks. Ta gjerne med noe godt å drikke- vi lar skravla gå – har du en liten gevinst til ett lite lotteri er det flott! Sted:

Vårkafe med Bruktmarked i Høybråten sanitetsforening, 22. mars kl 13.00
2026-03-22 13:00 - 15:00 | Bergtunveien 7 b, Oslo, 1087, Norway
Høybråten sanitetsforening inviterer til vårkafe med bruktmarked 22. mars kl. 13.00 – 15.00
Vi selger kaffe, vafler og kaker. Medlemmer og andre selger brukte klær og leker. Like artig som loppemarked!
Velkommen til «Huset vårt» i Bergtunveien 7 b på Høybråten.

Medlemsmøte 26. mars i Oslo omsorgsberedskapsgruppe
2026-03-26 18:00 - 20:00 | Majorstuen seniorarena, Slemdalsveien 3, Oslo, 0369, Norway
Invitasjon til medlemsmøte i Oslo omsorgsberedskapsmøte 26. mars
Tema: Totalforsvarsåret 2026
Når: Tirsdag 26. mars 2026, kl. 18.00–20.00
Sted: Majorstuen Seniorarena, Slemdalsveien 3, 1. etasje (rett over gaten fra Majorstuen T-bane)
Foredragsholder Eirik Steinsli, avdelingssjef i Oslo kommune, Beredskapsetaten (vår nye kontaktperson)
Velkommen til et hyggelig medlemsmøte med informasjon om Oslo OBG, og planer for året som kommer.
Det blir enkel servering med kaffe og vann.
Påmelding innen 20. mars til e-post: post@osloobg.no, telefon: 922 98 249
Vi håper å se deg!
Vennlig hilsen
Styret i NKS Oslo OBG

Åpent møte i Høybråten sanitetsforening 8. april kl. 19.00 med Even Saugstad om «Oslo Originaler»
2026-04-08 19:00 | Bergtunveien 7 b, Oslo, 1087, Norway
Høybråten sanitetsforening inviterer til åpent månedsmøte onsdag 8. april kl. 19.00, med tema «Oslo Originaler».
Hit kommer forfatteren Even Saugstad som blant annet har gitt ut boka «Byoriginaler og personligheter i Oslo«.
Velkommen til «Huset vårt» i Bergtunveien 7 b på Høybråten.

Konferansen "Kvinners arbeidshelse - kunnskap og tiltak. Hva nå"?, 11. april i Oslo!
2026-04-11 10:00 - 15:00 | Høyskolen Kristiania, Kirkegata 24 – 26, Kirkegata 24 - 26, Oslo, 0153, Norway
Bli med på årets konferanse «Kvinners arbeidshelse – kunnskap og tiltak. Hva nå?»
Sanitetskvinnene Oslo fylke arrangerer for andre år på rad kvinnehelsekonferanse, 11. april kl 10.00 – 15.00 på Høyskolen Kristiania i Oslo. Denne gangen tar vi opp temaet kvinners arbeidshelse, og hvordan politikere, store aktører i arbeidslivet og faglige organer, følger opp dette feltet. Hva er status, og hvilke tiltak er nødvendige for å løse utfordringene?
Som innledere, er regjeringen, LO i Norge, NHO, Helsedirektoratet, forskningsmiljø og fagpersoner fra NKS sentralt, invitert.
Konferansier: Elisabeth T. Swärd, spesialrådgiver kvinnehelse, Sanitetskvinnene. Debattleder: Maren Njøs Kurdøl, politisk seniorrådgiver, Sanitetskvinnene.
Billetter: Bestill her!
Medlemspris: kr 200
Ikke-medlemmer: kr 250
Billetten inkluderer lunsj og pauseservering.
Hele programmet kan lastes ned her.
Ytterligere informasjon – les her.
Se også Facebook-event og Instagram.

Årsmøte 2026 i Sanitetskvinnene Oslo fylke, lørdag 25. april kl 10.00 - 15.00
2026-04-25 10:00 - 15:00 | Kvinnehelsehus Oslo, Hagegata 32, Oslo, 0653
Årsmøtet 2026 i Sanitetskvinnene Oslo fylke, lørdag 25. april kl 10.00 – 15.00 på Kvinnehelsehus Oslo
Sanitetsforeningen Oslo fylke avholder sitt årsmøte i 2026, lørdag 25. april kl 10.00 – 15.00 på Kvinnehelsehus Oslo, Hagegata 32 på Tøyen.
Innkallingen til fylkesårsmøtet sendes ut til lokalforeningene senest 25. februar med informasjon om frist for innkomne forslag som ønskes behandlet på møtet, samt frist for kandidater til valg.

Kløvertur om Solemskogen, 5. mai kl 18.00 - Grefsen, Kjelsås og omegn sanitetsforening
2026-05-05 18:00 | Parkeringsplassen Solemskogen, Parkeringsplassen, Solemskogen, Oslo, 0496, Norway
Grefsen, Kjelsås og omegn sanitetsforening inviterer til Kløvertur 5. mai kl 18.00
5. mai kl. 18.00 starter vi på parkeringsplassen på Solemskogen. Tore Faller fra Historielaget forteller «Historien om Solemskogen.» Vi går på stier og i litt ulendt terreng. For dere som kommer med buss: vi venter til bussen er kommet.
TA MED KOPP!
Turen er for alle. Velkommen!
Turen er et samarbeid mellom Kjelsås idrettslag, historielagene på Grefsen/Kjelsås/Nydalen og Tåsen/Nordberg/Ullevål og Grefsen og Kjelsås sanitetsforening.

Åpent møte i Høybråten sanitetsforening 6. mai kl 19.00 om "Jakten på Norges kommuner"
2026-05-06 19:00 | Bergtunveien 7 b, Oslo, 1087, Norway
Høybråten sanitetsforening inviterer til åpent møte onsdag 6. mai kl. 19.00 i Bergtunveien 7 b.
May Lilly Colban holder et foredrag om «Jakten på Norges kommuner».
Servering av kaffe/kake. Ta med gevinst. Velkommen!
